Mesto Žilina v súlade s ustanovením § 6, zák. č. 369/1990 Zb. o obecnom zriadení v znení neskorších predpisov vydáva všeobecne záväzné 

NARIADENIE

o dani za psov

č. 11/2004

§ 1

Predmet dane

1.	Predmetom dane za psa je pes starší ako 6 mesiacov, chovaný fyzickou osobou alebo právnickou osobou.
2.	Predmetom dane za psa nie je:
pes chovaný na vedecké účely a výskumné účely,
pes umiestnený v útulku zvierat,
pes so špeciálnym výcvikom na sprevádzanie nevidiacej osoby,
pes, ktorého vlastní občan s ťažkým zdravotným postihnutím.

§ 2

Daňovník

Daňovníkom je fyzická osoba alebo právnická osoba, ktorá je vlastníkom psa držiteľom psa, ak sa nedá preukázať kto psa vlastní.

§ 3

Základ dane

Základom dane je počet psov.

§ 4

Sadzba dane

Sadzbu dane určí obec v slovenských korunách za jedného psa a kalendárny rok. Daň za jedného psa sa stanovuje ročne:
a)	na okrajových častiach mesta (Bytčica, Bánová, Závodie, Považský Chlmec, Strážov, Trnové, Rosinky, Zádubnie, Zástranie, Brodno, Vranie, Mojšová Lúčka, Žilinská Lehota) 100,– Sk,
b)	v ostatných častiach mesta v rodinných domoch 300,– Sk,
c)	v nájomných obytných domoch na území celého mesta 1 500,– Sk,
d)	za druhého a každého ďalšieho psa na území celého mesta a na okrajových častiach mesta sa stanovuje daň vo výške 1 500,– Sk,
e)	pre psa chovaného v podnikateľskom objekte: právnická osoba a fyzická osoba podnikateľ vo výške 2 000,– Sk.

§5

Vznik a zánik daňovej povinnosti

Daňová povinnosť vzniká prvým dňom kalendárneho mesiaca nasledujúca po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, ktorom daňovník už nie je vlastníkom alebo držiteľom psa.

§6

Oznamovacia povinnosť a platenie dane

1.	Daňovník je povinný oznámiť písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.
2.	V ďalších zdaňovacích obdobiach je daň na zdaňovacie obdobie splatná bez vyrubenia do 31. 01. tohto zdaňovacieho obdobia.
3.	Ak daňová povinnosť zanikne v priebehu zdaňovacieho obdobia a daňovník to oznámi písomne správcovi dane najneskôr do 30 dní odo dňa zániku daňovej povinnosti podľa § 26 správca dane vráti pomernú časť dane za zostávajúce mesiace zdaňovacieho obdobia za ktoré bola daň zaplatená.

§7

Platenie dane

1.	Splatnosť pre rok 2005:
do 500,– Sk ročne do 31. 05. 2005
nad 500,– Sk ročne v dvoch splátkach vždy najneskôr do 31. 05. 2005 a 31. 09. 2005 
2.	V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia:
do 500,– Sk ročne do 31. 05. bežného roka
nad 500,– Sk ročne v dvoch splátkach vždy najneskôr do 31. 05. bežného roka a 31. 09. bežného roka. 
3.	Daňovník je povinný vyzdvihnúť si známku pre každého psa za náhradu 40,– Sk a zabezpečiť, aby psy známku nosili.
4.	Stratu známky je vlastník psa povinný ohlásiť do 15 dní odo dňa jej straty na Mestský úrad v Žiline. Za vydanie náhradnej známky stanovuje mesto sumu 50,– Sk.
5.	Ak nebudú dane zaplatené, odvedené včas alebo v správnej výške, mesto ich vyrubí platobným výmerom. Včas nezaplatené a neodvedené dane zvýši o 50%. Vyrubené dane sa zaokrúhľujú smerom hore. Konanie vo veciach dane za psa upravuje zákona SNR č. 511/1992 Zb. o správe daní a poplatkov v znení neskorších zmien.

§ 8

Správa dane

Miestne príslušnou obcou je obec na území ktorej je pes chovaný.

§ 9

Spoločné a záverečné ustanovenia

1.	Ruší sa Všeobecne záväzné nariadenie Mesta Žilina č.12/2003 o miestnych poplatkoch v znení neskorších zmien a doplnkov.

IX.

Účinnosť

Toto všeobecne záväzné nariadenie bolo prerokované na zasadnutí Mestského zastupiteľstva v Žiline dňa 06. 12. 2004. Nariadenie bolo vyvesené 15 dní na úradnej tabuli mesta. Nadobúda účinnosť dňom 1. 1. 2005.

         Ing. Miroslav Adámek, v. r. 				   Ing. Ján  Slota, v. r. 
        prednosta mestského úradu				 primátor mesta Žilina